5 เทคนิค ดูหุ้น Turnaround ไม่ให้พลาด
โดย...ภัทรธร ช่อวิชิต FINNOMENA Insight
6 เม.ย. 2560

โดย...ภัทรธร ช่อวิชิต FINNOMENA Insightหุ้นที่ผลตอบแทนสูงในระดับพลิกชีวิตในตลาดหุ้นมีอยู่ 3 กลุ่ม คือ หุ้นวงจร หุ้นโตเร็ว และหุ้นพลิกฟื้น (Turnaround) ซึ่งสลับมาเป็นสีสันให้ตลาด หุ้นบางตัวก็วิ่งแล้วกลับมาที่เดิมบางตัวก็ไปได้ไกลและไปต่อได้เรื่อยๆปัญหาของหุ้นพลิกฟื้น คือ ผลประกอบการมักจะไม่พลิกฟื้นจริงๆ ทำให้ผู้ลงทุนบาดเจ็บจากหุ้นกลุ่มนี้มานักต่อนักบทความนี้จะบอกถึงวิธีเช็กง่ายๆ ครับว่าจะลงทุนหุ้นพลิกฟื้นต้องวิเคราะห์จุดไหนบ้างเป็นประเด็นสำคัญ1.มองปัญหาให้ออกหัวใจสำคัญของการลงทุนหุ้นพลิกฟื้นเลย คือ การมองปัญหาของธุรกิจให้ขาด โดยปัญหาธุรกิจหลักๆ มี 4 ประการ คืออุตสาหกรรมกำลังหดตัว ถ้าหุ้นมีปัญหานี้แนะนำให้หลีกเลี่ยงครับ แก้ยากปัญหาที่สอง คือ ปัญหาโครงสร้างเงินทุนบริษัทที่ตัดสินใจลงทุนด้วยการสร้างหนี้สินเยอะๆ และไม่สามารถสร้างกระแสเงินสดได้จะพลิกฟื้นยากครับ เป็นตัวถ่วงผลประกอบการยาวจนกว่าจะแก้ไขปัญหาจบปัญหาที่สาม คือ สินทรัพย์ไม่สร้างรายได้ ถ้าเป็นช่วงเริ่มต้นลงทุนที่สินทรัพย์ยังไม่สร้างรายได้ให้ตามไปเรื่อยๆ จนเห็นสัญญาณรายได้โตจึงเริ่มเข้าลงทุน แต่ถ้ามาจากการลงทุนผิดพลาดสินทรัพย์อยู่ในธุรกิจที่กำลังเป็นขาลงแนะให้หลีกเลี่ยงครับและปัญหาสุดท้าย คือ การทำกำไรส่วนใหญ่จะเป็นปัญหาลูกโซ่จาก 3 ปัญหาแรก จนมากระทบรายได้รายจ่ายและทำให้ขาดทุน2.หาสัญญาณยืนยันในงบการเงินนักลงทุนสมัยนี้เก่งขึ้นครับ ถ้าไม่มีสัญญาณยืนยันในงบการเงินตลาดจะไม่เชื่อหุ้นจะไปได้ไม่ไกลสำหรับการจับสัญญาณให้นำคำพูดผู้บริหารมาเปรียบเทียบกับงบการเงิน ถ้ามีการลงทุนโครงการใหม่ต้องเห็นสินทรัพย์เพิ่ม มีการทำตลาดที่ดีขึ้นต้องเห็นสัญญาณรายได้เพิ่ม มีการควบคุมภายในดีขึ้นจะเห็นอัตรากำไรที่ดีขึ้นถ้าจบปัญหาหนี้สินได้ จะเห็นหนี้สินลดลงและกระแสเงินสดดำเนินงานดีขึ้น และสุดท้ายต้องขาดทุนลดลง ตลาดถึงเชื่อครับ3.ธุรกิจต้องโตต่อหุ้นที่ไปได้ไกลเมื่อผลประกอบการพลิกฟื้นจนกลับมามีกำไรได้แล้ว จะต้องมีแผนธุรกิจที่สามารถเติบโตต่อได้ ไม่ว่าจะเป็นการออกสินค้าใหม่ การรุกเจาะตลาดใหม่ หรือการขยายฐานลูกค้าให้กว้างขึ้น หุ้นพลิกฟื้นหลายตัวมักตกม้าตายตรงนี้ครับ คือ มีแต่เรื่องราวการเติบโตแต่ไม่สามารถทำได้จริง ลักษณะแบบนี้หุ้นจะไปได้ไม่ไกลครับ4.การประเมินมูลค่าหุ้นในมูลค่าหุ้นจะประกอบไปด้วย 3 ส่วน คือ ส่วนที่มาจากผลประกอบการจริงๆ คือ กำไรที่บริษัททำได้ ส่วนที่ตลาดให้ค่าจากการเติบโตในอนาคต และสุดท้าย คือ อารมณ์ของตลาดส่วนแรกและส่วนที่สองยังพอคาดการณ์ได้ครับ แต่ส่วนที่ยากที่สุด คือ อารมณ์ของตลาด หุ้นบางตัวราคาล้ำผลประกอบการไปหลายปี จนบางทียังต้องสงสัยครับว่าจะทำการเติบโตไปทันได้อย่างไรดังนั้น ใครลงทุนหุ้นพลิกฟื้นแล้วขายหมูบ่อยๆ ไม่ต้องตกใจครับ อารมณ์ตลาดเป็นสิ่งที่เดายาก ขนาดอารมณ์ตัวเองยังรู้ไม่ทันเลย แล้วจะไปรู้อารมณ์ตลาดได้อย่างไร5.จังหวะการลงทุน“บริษัทดี” กับ “หุ้นดี” ไม่เหมือนกันครับบริษัทดี คือ ผลประกอบการกำลังเติบโตหรือขาดทุนลดลง ส่วนหุ้นดี คือ หุ้นที่ขึ้น จังหวะการลงทุนที่ดี คือ ผลประกอบการกำลังฟื้น มีงบการเงินยืนยัน และราคาเริ่มตั้งฐานยาวๆ รอฟื้นตัวแสดงว่าเริ่มมีคนคิดเหมือนกันเข้ามาลงทุนครับ มีเพื่อนร่วมทางไม่เหงา ระหว่างถือต้องคอยติดตามตลอดครับ ว่าผลประกอบการเป็นไปอย่างที่เราคิดหรือไม่จะเห็นว่าการลงทุนในหุ้นพลิกฟื้น ถ้าเรามีหลักการคิดที่ชัดเจน และใช้งบการเงินเป็นตัวช่วยไม่มโน จะทำให้สามารถถือหุ้นลงทุนได้ยาว และมีความสุขในการถือลงทุนครับ